title: Directiva 92/67/CEE a Consiliului din 14 iulie 1992 de modificare a Directivei 89/662/CEE privind controalele sanitar-veterinare aplicabile în cadrul schimburilor intracomunitare în vederea realizării pieței interne

text:
               03/Volumul 11

               RO

               Jurnalul Ofícial al Uniunii Europene

               163

         31992L0067

               L 268/73

               JURNALUL OFÍCIAL AL UNIUNII EUROPENE

      DIRECTIVA 92/67/CEE A CONSILIULUI

   din 14 iulie 1992
   de modificare a Directivei 89/662/CEE privind controalele sanitar-veterinare aplicabile în cadrul schimburilor intracomunitare în vederea realizării pieței interne
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 43,
   având în vedere propunerea Comisiei (1),
   având în vedere avizul Parlamentului European (2),
   întrucât Comunitatea trebuie să stabilească măsurile de instituire progresivă a pieței interne până la 31 decembrie 1992;
   întrucât Directiva 89/662/CEE (3) prevede că, pentru unele produse de origine animală, nu vor mai fi efectuate controale sanitar-veterinare la frontierele interne ale Comunității;
   întrucât, de la adoptarea Directivei 89/662/CEE, Consiliul a stabilit principiile privind organizarea controalelor sanitar-veterinare pentru produsele introduse în Comunitate care provin din țări terțe; întrucât, în acest sens, trebuie luate în considerare dispozițiile Directivei 90/675/CEE a Consiliului din 10 decembrie 1990 de stabilire a principiilor privind organizarea controalelor sanitar-veterinare pentru produsele provenind din țări terțe introduse în Comunitate (4), precum și ale Directivei 91/496/CEE a Consiliului din 15 iulie 1991 de stabilire a principiilor privind organizarea controalelor sanitar-veterinare pentru animalele provenind din țări terțe introduse în Comunitate și de modificare a Directivelor 89/662/CEE, 90/425/CEE și 90/675/CEE (5);
   întrucât, în conformitate cu articolul 14 al treilea paragraf din Directiva 89/662/CEE, se recomandă stabilirea, până la data de 31 decembrie 1991, a regimului definitiv care se aplică schimburilor cu produsele menționate la anexa B;
   întrucât, în conformitate cu dispozițiile articolului 21 al patrulea paragraf din Directiva 90/425/CEE a Consiliului din 26 iunie 1990 privind controalele sanitar-veterinare și zootehnice aplicabile în schimburilor intracomunitare cu anumite animale vii și produse în vederea realizării pieței interne (6), trebuie incluse în domeniul de aplicare al Directivei 89/662/CEE și al directivei menționate anterior, animalele și produsele de origine animală care nu sunt reglementate prin directivele respective;
   întrucât, în conformitate cu articolul 21 din Directiva 89/662/CEE, trebuie stabilit regimul care se aplică la expirarea dispozițiilor tranzitorii prevăzute la articolul 20; întrucât, în acest sens, trebuie luate în considerare progresele realizate în Comunitate, atât în ceea ce privește stabilirea normelor pentru produsele provenind din țări terțe, cât și în domeniul armonizării măsurilor de combatere a febrei aftoase și a pestei porcine, concretizate prin Directiva 90/423/CEE a Consiliului din 26 iunie 1990 de modificare a Directivei 85/511/CEE de stabilire a măsurilor comunitare de combatere a febrei aftoase, a Directivei 64/432/CEE privind problemele de inspecție veterinara care afectează schimburile intracomunitare cu bovine și porcine și a Directivei 72/462/CEE privind problemele de sănătate și inspecție veterinară care apar cu ocazia importurilor de animale din speciile bovină și porcină, respectiv de carne proaspătă proveind din țări terțe (7) și a Directivei 91/685/CEE a Consiliului din 11 decembrie 1991 de modificare a Directivei 80/217/CEE de stabilire a măsurilor comunitare de combatere a pestei porcine clasice (8);
   întrucât, având în vedere în special evoluția favorabilă a armonizării în domeniul sanitar-veterinar, trebuie prevăzută eliminarea controalelor sanitar-veterinare la frontierele interne pentru toate produsele de origine animală începând cu data de 1 iulie 1992,
   ADOPTĂ PREZENTA DIRECTIVĂ:
   Articolul 1
   Directiva 89/662/CEE se modifică după cum urmează:

               1.

               La articolul 6 alineatul (2), data de 1 ianuarie 1993 se înlocuiește cu data de 1 iulie 1992.

               2.

               La articolul 8 alineatul (2) primul paragraf, se adaugă următorul text:
               „cu excepția cazului prevăzut la al patrulea paragraf”.

               3.

               La articolul 8 alineatul (2) al patrulea paragraf, cuvintele „și – fără să aducă atingere acestor căi de atac –” se elimină.

               4.

               La articolul 14 primul paragraf, cuvintele „până la data de 31 decembrie 1992” se elimină.

               5.

               La articolul 14, al doilea și al treilea paragraf se înlocuiesc cu următorul paragraf:
               „Statele membre comunică Comisiei și celorlalte state membre condițiile și procedurile care se aplică în schimburile cu produsele menționate la primul paragraf”.

               6.

               Articolul 16 se înlocuiește cu următorul text:
               „Articolul 16
               (1)   Statele membre prezintă Comisiei, în conformitate cu un model armonizat, informațiile esențiale privind controalele efectuate în temeiul prezentei directive.
               (2)   Comisia examinează, în cadrul Comitetului permanent veterinar, informațiile menționate la alineatul (1). Comisia poate stabili, în conformitate cu procedura prevăzută la articolul 18, măsurile adecvate.
               (3)   Normele de aplicare a prezentului articol, în special în ceea ce privește periodicitatea comunicării informațiilor, modelul care trebuie urmat și natura informațiilor, se stabilesc în conformitate cu procedura prevăzută la articolul 18.”

               7.

               La articolul 19 alineatul (1) se elimină.

               8.

               Articolul 20 se înlocuiește cu următorul text:
               „Articolul 20
               În vederea punerii progresive în aplicare a regimului de control prevăzut de prezenta directivă, până la data de 31 decembrie 1992 statele membre pot efectua, în cursul transportului:

                           —

                           un control al documentelor pentru produsele menționate la anexele A și B sau pentru produsele importate provenind din țări terțe;

                           —

                           controale sanitar-veterinare prin sondaj pe baza unui tratament egal pentru produsele menționate la anexa B.”

               9.

               Articolul 21 se elimină.

               10.

               La anexa B se adaugă următorul paragraf:
               „Alte produse de origine animală care nu figurează nici în anexa A la prezenta directivă, nici în partea B anexa A sau anexa B la Directiva 90/425/CEE (9): aceste produse se definesc în conformitate cu procedura prevăzută la articolul 18.

         Articolul 2
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până la data de 1 iulie 1992. Statele membre informează de îndată Comisia cu privire la aceasta.
   Atunci când statele membre adoptă aceste dispoziții, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă se adresează statelor membre.

      Adoptată la Bruxelles, 14 iulie 1992.

            Pentru Consiliu

            Președintele

         J. GUMMER

      (1)  JO C 164, 1.7.1992, p. 28.

      (2)  Aviz emis la data de 1 iulie 1992 (nepublicat încă în Jurnalul Oficial).

      (3)  JO L 395, 30.12.1989, p. 13. Directivă astfel cum a fost modificată ultima dată prin Directiva 91/496/CEE (JO L 268, 24.9.1991, p. 56).

      (4)  JO L 373, 31.12.1990, p. 1. Directivă astfel cum a fost modificată prin Directiva 91/496/CEE (JO L 268, 24.9.1991, p. 56).

      (5)  JO L 268, 24.9.1991, p. 56. Directivă astfel cum a fost modificată prin Directiva 91/628/CEE (JO L 340, 11.12.1991, p. 17).

      (6)  JO L 224, 18.8.1990, p. 29. Directivă astfel cum a fost modificată prin Directiva 91/628/CEE (JO L 340, 11.12.1991, p. 17).

      (7)  JO L 224, 18.8.1990, p. 13.

      (8)  JO L 377, 31.12.1991, p. 1.

      (9)  JO L 224, 18.8.1990, p. 29. Directivă astfel cum a fost modificată ultima dată prin Directiva 91/496/CEE (JO L 268, 24.9.1991, p. 56).”


title: Directiva Consiliului din 13 februarie 1989 privind armonizarea calculării produsului național brut la prețurile pieței

text:
Anunţ juridic important

|

31989L0130

Official Journal L 049 , 21/02/1989 P. 0026 - 0028 Finnish special edition: Chapter 1 Volume 2 P. 0103  Swedish special edition: Chapter 1 Volume 2 P. 0103  Ediţie specială în limba cehă Chapter 01 Volume 01 P. 194  - 196 Ediţie specială în limba estonă Chapter 01 Volume 01 P. 194  - 196 Ediţie specială în limba maghiară Chapter 01 Volume 01 P. 194  - 196 Ediţie specială în limba lituaniană Chapter 01 Volume 01 P. 194  - 196 Ediţie specială în limba letonă Chapter 01 Volume 01 P. 194  - 196 Ediţie specială în limba malteză Chapter 01 Volume 01 P. 194  - 196 Ediţie specială în limba polonă Chapter 01 Volume 01 P. 194  - 196 Ediţie specială în limba slovacă Chapter 01 Volume 01 P. 194  - 196 Ediţie specială în limba slovenă Chapter 01 Volume 01 P. 194  - 196

		19890213Directiva Consiliuluidin 13 februarie 1989privind armonizarea calculării produsului național brut la prețurile pieței(89/130/CEE, Euratom)CONSILIUL COMUNITĂȚILOR EUROPENE,având în vedere Tratatul de instituire a Comunității Economice Europene,având în vedere Tratatul de instituire a Comunității Europene a Energiei Atomice,având în vedere Decizia 88/376/CEE, Euratom a Consiliului din 24 iunie 1988 privind sistemul resurselor proprii [1] ale Comunităților și, în special, articolul 8 alineatul (2) al acesteia,având în vedere propunerea Comisiei,având în vedere avizul Parlamentului European [2],întrucât crearea unei resurse proprii suplimentare pentru Comunități, pe baza produsului național brut la prețurile pieței (denumit în continuare PNBpp) din statele membre, face necesară consolidarea comparabilității și fiabilității acestei agregări;întrucât realizarea pieței interne va spori nevoia de date comparabile la nivel internațional privind PNBpp agregat și componentele acestuia; întrucât aceste date reprezintă, de asemenea, un instrument analitic important în coordonarea politicilor economice;întrucât datele PNBpp trebuie să fie comparabile din punct de vedere conceptual și în practică și în modul de reprezentare a economiilor statelor membre;întrucât PNBpp poate fi comparabil din punct de vedere conceptual doar dacă se respectă definițiile și reglementările contabile ale Sistemului European de Conturi Economice Integrate (SEC);întrucât comparabilitatea PNBpp depinde în practică de procedurile de evaluare utilizate și de datele fundamentale disponibile; întrucât un domeniu de aplicare îmbunătățit al PNBpp presupune dezvoltarea bazelor statistice și a procedurilor de evaluare;întrucât trebuie stabilită o procedură de verificare și evaluare a comparabilității și reprezentativității PNBpp; întrucât, în acest scop, trebuie constituit un comitet în cadrul căruia statele membre și Comisia să colaboreze îndeaproape,ADOPTĂ PREZENTA DIRECTIVĂ:TITLUL IDefiniția produsului național brut la prețurile piețeiArticolul 1PNBpp trebuie definit într-un mod care să fie în conformitate cu Sistemul European de Conturi Economice Integrate (SEC) în vigoare.PNBpp trebuie calculat adăugând la produsul intern brut la prețurile pieței (PIBpp, cod SEC: N 1) compensațiile salariaților (R 10) și veniturile din proprietăți și antreprenoriale (R 40) primite din restul lumii, mai puțin fluxurile corespunzătoare plătite restului lumii.Articolul 2PIBpp reprezintă rezultatul final al activității productive realizate de unitățile de producție rezidente. PIBpp poate fi prezentat prin referire la SEC din trei puncte de vedere.1. ProducțiaPIBpp (N 1) este diferența dintre producția de bunuri și servicii (P 10) și consumul intermediar (P 20) plus TVA-ul produselor (R 21) și taxele nete aferente importurilor [exclusiv taxa pe valoarea adăugată (TVA)] (R 29).2. CheltuielilePIBpp (N 1) este suma consumului final (P 30) pe teritoriul economic, realizat de gospodării și instituții private nonprofit și administrația publică, formarea brută de capital fix (P 41), modificarea stocurilor (P 42) și diferența dintre exporturi (P 50) și importuri (P 60).3. VeniturilePIBpp (N 1) este suma dintre compensațiile salariaților (R 10), excedentul brut de exploatare din economie (N 2) și taxele aferente producției și importurilor (R 20) mai puțin subvențiile (R 30).TITLUL IIDispoziții privind metoda de calcul al PNBpp și transmiterea datelor despre PNBppArticolul 3(1) Statele membre stabilesc PNBpp în conformitate cu articolul 1, în cadrul procedurilor contabile naționale.(2) Până la data de 1 octombrie a fiecărui an, statele membre furnizează Comisiei (Oficiul Statistic al Comunităților Europene, OSCE), în contextul procedurilor contabile naționale, cifrele pentru PNBpp agregat și componentele acestuia, în conformitate cu definițiile SEC menționate la articolele 1 și 2. Statele membre furnizează, de asemenea, informațiile necesare pentru a demonstra cum s-a ajuns la cifra agregată respectivă. Cifrele furnizate acoperă anul precedent și toate modificările aduse cifrelor pe anii financiari anteriori.Articolul 4Statele membre furnizează Comisiei (OSCE), în conformitate cu înțelegerile stabilite de aceasta din urmă după consultarea comitetului menționat la articolul 6, treptat și într-un interval de maximum 18 luni de la primirea notificării prezentei directive, un inventar al procedurilor și statisticilor de bază utilizate la calculul PNBpp și a componentelor acestuia.Articolul 5Atunci când comunică datele prevăzute la articolul 3, statele membre trebuie să informeze Comisia (OSCE) asupra schimbărilor survenite în procedurile și statisticile de bază utilizate.TITLUL IIIDispoziții privind verificările calculului PNBppArticolul 6(1) Comisia este asistată de un comitet alcătuit din reprezentanții statelor membre și prezidat de reprezentantul Comisiei.(2) Reprezentantul Comisiei prezintă comitetului un proiect cu măsurile ce urmează a fi luate. Comitetul își dă avizul asupra proiectului într-un termen limită pe care președintele îl poate stabili în funcție de urgența subiectului în cauză. Avizul se emite cu majoritatea stabilită la articolul 148 alineatul (2) din Tratatul de instituire a Comunității Economice Europene, în cazul deciziilor pe care consiliul este chemat să le adopte în temeiul unei propuneri din partea Comisiei. Voturile reprezentanților statelor membre din cadrul comitetului sunt determinate în conformitate cu articolul respectiv. Președintele nu are drept de vot.(3) Comisia adoptă măsuri cu aplicabilitate imediată. Cu toate acestea, dacă aceste măsuri nu sunt în concordanță cu avizul comitetului, ele se comunică de îndată Consiliului de către Comisie. În acest caz:- Comisia amână aplicarea măsurilor pe care le-a decis pentru o perioadă ce urmează a fi stabilită în fiecare act adoptat de Consiliu, dar care nu poate în nici un caz să depășească trei luni de la data comunicării;- Consiliul, hotărând cu majoritate calificată, poate lua o decizie diferită în termenul-limită amintit la liniuța precedentă.Articolul 7Comitetul menționat la articolul 6 examinează, din proprie inițiativă sau la solicitarea reprezentantului unui stat membru, problemele ridicate de președintele său cu privire la punerea în aplicare a prezentei directive și, în special, pe cele privind:(a) respectarea, în fiecare an, a definițiilor enunțate la articolele 1 și 2;(b) examinarea, în fiecare an, a datelor transmise conform condițiilor articolul 3 și a informațiilor transmise conform condițiilor articolelor 4 și 5 privind sursele statistice și procedeele de calcul al PNBpp și al componentelor sale.Acesta se ocupă, de asemenea, de problemele referitoare la revizuirea datelor asupra PNBpp și la gradul de exhaustivitate a PNBpp.Dacă este necesar, acesta sugerează Comisiei măsurile necesare pentru sporirea comparabilității și reprezentativității datelor privind PNBpp.TITLUL IVDispoziții financiareArticolul 8În primii ani de punere în aplicare a prezentei directive, statele membre primesc o contribuție financiară din partea Comunității pentru activitatea de îmbunătățire a comparabilității și reprezentativității datelor privind PNBpp. Suma considerată necesară pentru o astfel de contribuție este de 6 milioane ECU.TITLUL VDispoziții finaleArticolul 9Statele membre trebuie să pună în aplicare măsurile necesare, în conformitate cu prezenta directivă, într-un termen de cel mult 12 luni de la notificarea acesteia [3].Articolul 10Înainte de sfârșitul anului 1991, Comisia trebuie să prezinte un raport privind aplicarea prezentei directive, după revizuirea Deciziei 88/376/CEE, Euratom.Articolul 11Prezenta directivă se adresează statelor membre.Adoptată la Bruxelles, 13 februarie 1989.Pentru ConsiliuPreședinteleC. Solchaga Catalan[1] JO L 185, 15.7.1988, p. 24.[2] JO C 187, 18.7.1988, p. 142.[3] Prezenta directivă a fost notificată statelor membre la 16 februarie 1989.--------------------------------------------------


title: Directiva 2002/36/CE a Comisiei din 29 aprilie 2002 de modificare a anumitor anexe la Directiva 2000/29/CE a Consiliului privind măsurile de protecție împotriva introducerii în Comunitate a unor organisme dăunătoare plantelor sau produselor din plante și împotriva răspândirii lor în Comunitate

text:
               03/Volumul 41

               RO

               Jurnalul Ofícial al Uniunii Europene

               244

         32002L0036

               L 116/16

               JURNALUL OFÍCIAL AL UNIUNII EUROPENE

         DIRECTIVA 2002/36/CE A COMISIEI
   din 29 aprilie 2002
   de modificare a anumitor anexe la Directiva 2000/29/CE a Consiliului privind măsurile de protecție împotriva introducerii în Comunitate a unor organisme dăunătoare plantelor sau produselor din plante și împotriva răspândirii lor în Comunitate
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a organismelor dăunătoare plantelor sau produselor din plante și împotriva răspândirii lor în Comunitate (1), astfel cum a fost modificată ultima dată prin Directiva 2002/28/CE a Comisiei (2), în special articolul 14 al doilea paragraf literele (c) și (d),
   întrucât:

               (1)

               Ar trebui luate măsuri de protecție a Comunității împotriva Anisogramma anomala (Peck) E. Müller, Anoplophora glabripennis (Motschulsky) și Naupactus leucoloma Boheman, organisme dăunătoare a căror existență în Comunitate era până acum necunoscută.

               (2)

               Ar trebui modificate dispozițiile în vigoare în ce privește Liriomyza bryoniae (Kaltenbach), limitându-le în zonele protejate situate în Irlanda și Regatul Unit (Irlanda de Nord), în care s-a stabilit că acest organism nu este prezent.

               (3)

               Ar trebui modificată lista cu plantele-gazdă ale Liriomyza huidobrensis (Blanchard) și Liriomyza trifolii (Burgess), pentru a ține seama de noile informații privind raporturile dintre aceste organisme dăunătoare și plantele lor gazdă.

               (4)

               Ca urmare a interceptării repetate a Bemisia tabaci Genn., Liriomyza sativae (Blanchard), Amauromyza maculosa (Malloch), Liriomyza huidobrensis (Blanchard), Liriomyza trifolii (Burgess) și Thrips palmi Karny în mărfuri, ar trebui îmbunătățite dispozițiile actuale privind măsurile de protecție împotriva introducerii și răspândirii lor în Comunitate, pentru asigurarea unei protecții mai eficiente.

               (5)

               Aceste măsuri îmbunătățite de protecție cuprind utilizarea unui pașaport fitosanitar pentru plantele și produsele din plante originare din Comunitate și a unui certificat fitosanitar pentru plantele și produsele din plante originare din țările terțe.

               (6)

               Ar trebui modificate dispozițiile actuale privind măsurile de protecție împotriva virusului îngălbenirii și piticirii sfeclei de zahăr, pentru a ține seama de concluziile unui grup de lucru al Comisiei care a evaluat riscul fitosanitar asociat acestui organism dăunător în zonele protejate din Comunitate.

               (7)

               Ar trebui modificate dispozițiile actuale privind măsurile de protecție împotriva Tilletia indica Mitra, pentru a ține seama de ultimele informații privind prezența acestui organism dăunător în Africa de Sud.

               (8)

               Ar trebui corectată înregistrarea Maltei și a Ciprului ca țări din afara Europei în anexa IV partea A capitolul I punctul 34 și în anexa V partea B capitolul I punctul 7 litera (b) din Directiva 2000/29/CE.

               (9)

               Aceste modificări sunt conforme cu cerințele statelor membre în cauză.

               (10)

               În consecință, ar trebui modificate anexele relevante la Directiva 2000/29/CE.

               (11)

               Măsurile prevăzute de prezenta directivă sunt în conformitate cu avizul Comitetului permanent fitosanitar,

         ADOPTĂ PREZENTA DIRECTIVĂ:
   Articolul 1
   Anexele I, II, IV și V la Directiva 2000/29/CE se modifică în conformitate cu anexa la prezenta directivă.
   Articolul 2
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive la 1 aprilie 2003. Acestea informează de îndată Comisia cu privire la acest lucru.
   Atunci când statele membre adoptă aceste dispoziții, acestea conțin o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de îndată de statele membre principalele dispoziții de drept intern pe care le adoptă în domeniul reglementat de prezenta directivă. Comisia informează celelalte state membre cu privire la aceasta.
   Articolul 3
   Prezenta directivă intră în vigoare în ziua următoare datei publicării în Jurnalul Oficial al Comunităților Europene.

      Adoptată la Bruxelles, 29 aprilie 2002.

            Pentru Comisie

         David BYRNE

            Membru al Comisiei

      (1)  JO L 169, 10.7.2000, p. 1.

      (2)  JO L 77, 20.3.2002, p. 23.

      ANEXĂ

                  1.

                  La anexa I partea A capitolul I litera (a), se adaugă încă un punct după punctul 4:

                              „4.1.

                                 Anoplophora glabripennis (Motschulsky).”

                  2.

                  La anexa I partea A capitolul I litera (a), se adaugă încă un punct după punctul 16:

                              „16.1.

                                 Naupactus leucoloma Boheman”

                  3.

                  La anexa I partea A capitolul II litera (a), se elimină punctele 4, 5 și 6.

                  4.

                  La anexa I partea B litera (a), se adaugă încă un punct după punctul 3:

                                          „4.

                                             Liriomyza bryoniae (Kaltenbach)

                              IRL, UK (Irlanda de Nord).”

                  5.

                  La anexa II partea A capitolul I litera (c), se adaugă următorul punct după punctul 1:

                                          „1.1.

                                             Anisogramma anomala (Peck) E. Müller

                              Plante din specia Corylus L., destinate plantării, cu excepția semințelor, originare din Canada și Statele Unite ale Americii.”

                  6.

                  La anexa II partea A capitolul II litera (a), se adaugă următoarele puncte după punctul 7:

                                          „8.

                                             Liriomyza huidobrensis (Blanchard)

                              Flori tăiate, legume cu frunze din specia Apium graveolens L. și plante din speciile erbacee, destinate plantării, altele decât:

                                          —

                                          bulbii,

                                          —

                                          coarmele,

                                          —

                                          plantele din familia Gramineae,

                                          —

                                          rizomii,

                                          —

                                          semințele

                                          9.

                                             Liriomyza trifolii (Burgess)

                              Flori tăiate, legume cu frunze din specia Apium graveolens L. și plante din speciile erbacee, destinate plantării, altele decât:

                                          —

                                          bulbii,

                                          —

                                          coarmele,

                                          —

                                          plantele din familia Gramineae,

                                          —

                                          rizomii,

                                          —

                                          semințele.”

                  7.

                  La anexa IV partea A capitolul I, se adaugă încă un punct după punctul 11.2:

                                          „11.3.

                                          Plante din specia Corylus L., destinate plantării, cu excepția semințelor, originare din Canada și Statele Unite ale Americii

                              Constatare oficială că plantele au fost obținute în pepiniere și:

                                          (a)

                                          sunt originare dintr-o zonă recunoscută de serviciul național de protecție a plantelor din țara de export ca fiind neatinsă de Anisogramma anomala (Peck) E. Müller în conformitate cu normele internaționale pentru măsurile fitosanitare relevante și specificată în rubrica «Declarație suplimentară» din certificatele menționate la articolul 7 sau 8 din prezenta directivă
                                          sau

                                          (b)

                                          sunt originare dintr-un loc de producție recunoscut de serviciul național de protecție a plantelor din acea țară ca fiind neatins de Anisogramma anomala (Peck) E. Müller cu ocazia inspecțiilor oficiale efectuate la locul de producție sau în imediata apropiere a acestuia de la începutul ultimelor trei cicluri complete de vegetație, în conformitate cu normele internaționale pentru măsurile fitosanitare relevante, specificat în rubrica «Declarație suplimentară» din certificatele menționate la articolul 7 sau 8 din prezenta directivă și declarat ca fiind neatins de Anisogramma anomala (Peck) E. Müller.”

                  8.

                  La anexa IV partea A capitolul I, punctele 32.1, 32.2 și 32.3. se înlocuiesc cu următorul text:

                                          „32.1.

                                          Plante din speciile erbacee, destinate plantării, altele decât:

                                                      —

                                                      bulbii,

                                                      —

                                                      coarmele,

                                                      —

                                                      plantele din familia Gramineae,

                                                      —

                                                      rizomii,

                                                      —

                                                      semințele,

                                                      —

                                                      tuberculii,

                                                originare din țările terțe în care nu este cunoscută existența Liriomyza sativae (Blanchard) și a Amauromyza maculosa (Malloch)

                              Fără a aduce atingere cerințelor aplicabile plantelor menționate la punctele 27.1, 27.2, 28 și 29 din partea A capitolul I anexa IV, după caz, constatarea oficială că plantele au fost obținute în pepiniere și:

                                          (a)

                                          sunt originare dintr-o zonă recunoscută de serviciul național de protecție a plantelor din țara de export ca fiind neatinsă de Liriomyza sativae (Blanchard) și de Amauromyza maculosa (Malloch) în conformitate cu normele internaționale pentru măsurile fitosanitare relevante și specificată în rubrica «Declarație suplimentară» din certificatele menționate la articolul 7 sau 8 din prezenta directivă
                                          sau

                                          (b)

                                          sunt originare dintr-un loc de producție recunoscut de serviciul național de protecție a plantelor din acea țară ca fiind neatins de Liriomyza sativae (Blanchard) și de Amauromyza maculosa (Malloch) în conformitate cu normele internaționale pentru măsurile fitosanitare relevante, specificat în rubrica «Declarație suplimentară» din certificatele menționate la articolul 7 sau 8 din prezenta directivă și declarat ca fiind neatins de Liriomyza sativae (Blanchard) și de Amauromyza maculosa (Malloch) în timpul inspecțiilor oficiale efectuate cel puțin o dată pe lună în cele trei luni anterioare exportului
                                          sau

                                          (c)

                                          au fost supuse chiar înaintea exportului unui tratament adecvat împotriva Liriomyza sativae (Blanchard) și Amauromyza maculosa (Malloch), au fost inspectate în mod oficial și s-au dovedit a fi neatinse de Liriomyza sativae (Blanchard) și de Amauromyza maculosa (Malloch). În certificatele prevăzute la articolul 7 sau 8 din prezenta directivă este menționată o descriere a tratamentului aplicat.

                                          32.2.

                                          Flori tăiate din speciile Dendranthema (DC) Des. Moul., Dianthus L., Gysophila L. și Solidago L. și legume cu frunze din specia Apium graveolens L. și Ocimum L.

                              Constatare oficială că florile tăiate și legumele cu frunze:

                                          —

                                          sunt originare dintr-o țară neatinsă de Liriomyza sativae (Blanchard) și de Amauromyza maculosa (Malloch)
                                          sau

                                          —

                                          chiar înainte de export, au fost inspectate în mod oficial și s-au dovedit neatinse de Liriomyza sativae (Blanchard) și de Amauromyza maculosa (Malloch)

                                          32.3.

                                          Plante din speciile erbacee, destinate plantării, altele decât:

                                                      —

                                                      bulbii,

                                                      —

                                                      coarmele,

                                                      —

                                                      plantele din familia Gramineae,

                                                      —

                                                      rizomii,

                                                      —

                                                      semințele,

                                                      —

                                                      tuberculii,

                                                originare din țări terțe

                              Fără a aduce atingere cerințelor aplicabile plantelor menționate la punctele 27.1, 27.2, 28, 29 și 32.1 din partea A capitolul I anexa IV, constatarea oficială că plantele:

                                          (a)

                                          sunt originare dintr-o zonă cunoscută ca fiind neatinsă de Liriomyza huidobrensis (Blanchard) și de Liriomyza trifolii (Burgess)
                                          sau

                                          (b)

                                          nu a fost observat nici un semn al prezenței Liriomyza huidobrensis (Blanchard) și Liriomyza trifolii (Burgess) la locul de producție în timpul inspecțiilor oficiale efectuate cel puțin o dată pe lună în cele trei luni anterioare recoltei
                                          sau

                                          (c)

                                          au fost inspectate în mod oficial chiar înainte de export, s-au dovedit a fi neatinse de Liriomyza huidobrensis (Blanchard) și Liriomyza trifolii (Burgess) și au fost supuse unui tratament adecvat împotriva Liriomyza huidobrensis (Blanchard) și Liriomyza trifolii (Burgess).”

                  9.

                  La anexa IV partea A capitolul I punctul 34, textul coloanei din stânga se înlocuiește cu următorul text:

                              „Pământ și mediu de cultură atașate sau asociate plantelor, constând integral sau parțial din pământ sau din materii organice solide precum bucăți de plante, humus (inclusiv turbă sau scoarță) sau alcătuite parțial din orice materie anorganică solidă, destinate întreținerii vitalității plantelor originare din:

                                          —

                                          Cipru, Malta și Turcia;

                                          —

                                          Belarus, Estonia, Georgia, Letonia, Lituania, Moldova, Rusia și Ucraina;

                                          —

                                          țări din afara Europei, exceptând: Algeria, Egipt, Israel, Libia, Maroc și Tunisia.”

                  10.

                  La anexa IV partea A capitolul I punctele 36.1. și 36.2. se înlocuiesc cu următorul text:

                                          „36.1.

                                          Plante destinate plantării, altele decât:

                                                      —

                                                      bulbii,

                                                      —

                                                      coarmele,

                                                      —

                                                      rizomii,

                                                      —

                                                      semințele,

                                                      —

                                                      tuberculii,

                                                originare din țări terțe

                              Fără a aduce atingere cerințelor aplicabile plantelor menționate la punctele 27.1, 27.2, 28, 29, 31, 32.1 și 32.3 din partea A capitolul I anexa IV, după caz, constatarea oficială că plantele au fost obținute în pepiniere și:

                                          (a)

                                          sunt originare dintr-o zonă recunoscută de serviciul național de protecție a plantelor din țara de export ca fiind neatinsă de Thrips palmi Karny în conformitate cu normele internaționale pentru măsurile fitosanitare relevante și specificată în rubrica «Declarație suplimentară» din certificatele menționate la articolele 7 sau 8 din prezenta directivă
                                          sau

                                          (b)

                                          sunt originare dintr-un loc de producție recunoscut de serviciul național de protecție a plantelor din acea țară ca fiind neatins de Thrips palmi Karny în conformitate cu normele internaționale pentru măsurile fitosanitare relevante, specificat în rubrica «Declarație suplimentară» din certificatele menționate la articolul 7 sau 8 din prezenta directivă și declarat ca fiind neatins de Thrips palmi Karny în timpul inspecțiilor oficiale efectuate cel puțin o dată pe lună în cele trei luni anterioare exportului
                                          sau

                                          (c)

                                          au fost supuse chiar înaintea exportului unui tratament adecvat împotriva Thrips palmi Karny, au fost inspectate în mod oficial și s-au dovedit a fi neatinse de Thrips palmi Karny. În certificatele prevăzute la articolul 7 sau 8 din prezenta directivă este menționată o descriere a tratamentului aplicat.

                                          36.2.

                                          Flori tăiate din specia Orchidaceae, fructe din specia Momordica L. și Solanum melongena L. originare din țări terțe.

                              Constatare oficială că florile tăiate și fructele:

                                          —

                                          sunt originare dintr-o țară neatinsă de Thrips palmi Karny
                                          sau

                                          —

                                          chiar înainte de export, au fost inspectate în mod oficial și s-au dovedit neatinse de Thrips palmi Karny.”

                  11.

                  La anexa IV partea A capitolul I punctul 40, textul din coloana din dreapta se înlocuiește cu următorul text:

                              „Fără a aduce atingere dispozițiilor aplicabile plantelor menționate la punctele 2, 3, 9, 15, 16, 17 și 18 din partea A din anexa III, la punctul 1 partea B din anexa III și la punctele 11.1, 11.2, 11.3, 12, 13.1, 13.2, 14, 15, 17, 18, 19.1, 19.2, 20, 22.1, 22.2, 23.1, 23.2, 24, 33, 36.1, 38.1, 38.2, 39 și 45.1 partea A capitolul I din anexa IV, după caz, constatarea oficială că plantele sunt în repaus vegetativ și fără frunze.”

                  12.

                  La anexa IV partea A capitolul I, punctul 45 se înlocuiește cu următorul text:

                                          „45.1.

                                          Plante din speciile erbacee și plante din speciile Ficus L. și Hibiscus L., destinate plantării, altele decât bulbii, coarmele, rizomii, semințele și tuberculii, originare din țări din afara Europei

                              Fără a aduce atingere cerințelor aplicabile plantelor menționate la punctele 27.1, 27.2, 28, 29, 32.1, 32.3 și 36.1 din partea A capitolul I din anexa IV, constatarea oficială că plantele:

                                          (a)

                                          sunt originare dintr-o zonă recunoscută de serviciul național de protecție a plantelor din țara de export ca fiind neatinsă de Bemisia tabaci Genn. (populații din afara Europei) în conformitate cu normele internaționale pentru măsurile fitosanitare relevante și specificată în rubrica «Declarație suplimentară» din certificatele menționate la articolul 7 sau 8 din prezenta directivă
                                          sau

                                          (b)

                                          sunt originare dintr-un loc de producție recunoscut de serviciul național de protecție a plantelor din acea țară ca fiind neatins de Bemisia tabaci Genn. (populații din afara Europei) în conformitate cu normele internaționale pentru măsurile fitosanitare relevante, specificat în rubrica «Declarație suplimentară» din certificatele menționate la articolul 7 sau 8 din prezenta directivă și declarat ca fiind neatins de Bemisia tabaci Genn. (populații din afara Europei) în timpul inspecțiilor oficiale efectuate cel puțin o dată la trei săptămâni în cele nouă săptămâni anterioare exportului
                                          sau

                                          (c)

                                          au fost supuse unui tratament adecvat care asigură absența Bemisia tabaci Genn. (populații din afara Europei) atunci când au fost deținute sau produse într-un loc de producție în care a fost detectată specia Bemisia tabaci Genn. (populații din afara Europei), acest loc de producție fiind declarat, după punerea în aplicare a procedurilor adecvate menite să eradicheze Bemisia tabaci Genn. (populații din afara Europei), neatins de Bemisia tabaci Genn. (populații din afara Europei) pe baza, pe de o parte, inspecțiilor oficiale efectuate cel puțin o dată pe săptămână în cele nouă săptămâni anterioare exportului și, pe de altă parte, pe baza procedurilor de supraveghere aplicate pe toată perioada mai sus menționată: în certificatele prevăzute la articolul 7 sau 8 din prezenta directivă este menționată o descriere a tratamentului aplicat.

                                          45.2.

                                          Flori tăiate din speciile Aster spp., Eryngium L., Gysophila L., Hypericum L., Lisianthus L., Rosa L., Solidago L., Trachelium L. și legume cu frunze din specia Ocinum L., originare din țări din afara Europei.

                              Constatare oficială că florile tăiate și legumele cu frunze:

                                          —

                                          sunt originare dintr-o țară neatinsă de Bemisia tabaci Genn. (populații din afara Europei)
                                          sau

                                          —

                                          chiar înainte de export, au fost inspectate în mod oficial și s-au dovedit neatinse de Bemisia tabaci Genn. (populații din afara Europei).”

                  13.

                  La anexa IV partea A capitolul I, punctul 45.1 devine punctul 45.3.

                  14.

                  La anexa IV partea A capitolul I punctul 46 , se adaugă referinț a la anexa IV partea A capitolul I punctele 45.2. și 45.3, coloana din dreapta.

                  15.

                  La anexa IV partea A capitolul I punctele 53 și 54, se adaugă „Africa de Sud” după „Pakistan”, în coloana din stânga.

                  16.

                  La anexa IV partea A capitolul II, punctul 23 se înlocuiește cu următorul text:

                                          „23.

                                          Plante din speciile erbacee, destinate plantării, altele decât:

                                                      —

                                                      bulbii,

                                                      —

                                                      coarmele,

                                                      —

                                                      plantele din familia Gramineae,

                                                      —

                                                      rizomii,

                                                      —

                                                      semințele,

                                                      —

                                                      tuberculii

                              Fără a aduce atingere cerințelor aplicabile plantelor menționate la punctele 20, 21.1 sau 21.2 din partea A capitolul II din anexa IV, constatarea oficială că plantele:

                                          (a)

                                          sunt originare dintr-o zonă cunoscută ca fiind neatinsă de Liriomyza huidobrensis (Blanchard) și de Liriomyza trifolii (Burgess)
                                          sau

                                          (b)

                                          nu a fost observat nici un semn al prezenței Liriomyza huidobrensis (Blanchard) și Liriomyza trifolii (Burgess) la locul de producție în timpul inspecțiilor oficiale efectuate cel puțin o dată pe lună în cele trei luni anterioare recoltei
                                          sau

                                          (c)

                                          au fost inspectate chiar înaintea comercializării, s-au dovedit a fi neatinse de Liriomyza huidobrensis (Blanchard) și Liriomyza trifolii (Burgess) și au fost supuse unui tratament adecvat împotriva Liriomyza huidobrensis (Blanchard) și Liriomyza trifolii (Burgess)”

                  17.

                  La anexa IV partea B, punctul 20.2 se înlocuiește cu următorul text:

                                          „20.2.

                                          Tuberculi din specia Solanum tuberosum L., cu excepția celor menționați la punctul 20.1 partea B din anexa IV

                                          (a)

                                          pământul nu trebuie să reprezinte mai mult de 1 % din greutatea lotului
                                          sau

                                          (b)

                                          tuberculii sunt destinați prelucrării industriale în instalații dotate cu un sistem autorizat de eliminare a deșeurilor care garantează absența riscului de răspândire a virusului îngălbenirii și piticirii sfeclei de zahăr (BNYVV).

                              DK, F (Bretania), FI, IRL, P (Açores), S, UK (Irlanda de Nord).”

                  18.

                  La anexa IV partea B, punctul 22 se înlocuiește cu următorul text:

                                          „22.

                                          Plante din specia Allium porrum L., Apium L., Beta L., cu excepția celor menționate la punctul 25 partea B din anexa IV și a celor destinate alimentației animalelor, Brassica napus L., Brassica rapa L. și Daucus L., cu excepția celor destinate plantării

                                          (a)

                                          lotul nu trebuie să conțină mai mult de 1 % pământ
                                          sau

                                          (b)

                                          uberculii sunt destinați prelucrării industriale în instalații dotate cu un sistem autorizat de eliminare a deșeurilor care garantează absența riscului de răspândire a virusului îngălbenirii și piticirii sfeclei de zahăr (BNYVV).

                              DK, F (Bretania), IRL, P (Açores), FI, S, UK (Irlanda de Nord).”

                  19.

                  La anexa IV partea B, punctul 24 se înlocuiește cu următorul text:

                                          „24.1.

                                          Butași fără rădăcină din specia Euphorbia pulcherima Willd., destinați plantării

                              Fără a aduce atingere cerințelor aplicabile plantelor menționate la punctul 45.1 din partea A capitolul I din anexa IV, după caz, constatarea oficială că:

                                          (a)

                                          butașii fără rădăcină sunt originari dintr-o zonă cunoscută ca fiind neatinsă de Bemisia tabaci Genn. (populații europene)
                                          sau

                                          (b)

                                          nu a fost observat nici un semn al prezenței Bemisia tabaci Genn. (populații europene) la butașii sau plantele de la care provin, deținute sau produse la locul de producție, în timpul inspecțiilor oficiale efectuate cel puțin o dată la trei săptămâni pe toată perioada de producție a plantelor respective la locul de producție specificat
                                          sau

                                          (c)

                                          butașii și plantele au fost supuse unui tratament adecvat care asigură absența Bemisia tabaci Genn. (populații europene) atunci când au fost deținute sau produse într-un loc de producție în care a fost detectată specia Bemisia tabaci Genn. (populații europene), acest loc de producție fiind declarat, după punerea în aplicare a procedurilor adecvate menite să eradicheze Bemisia tabaci Genn. (populații europene), neatins de Bemisia tabaci Genn. (populații europene) pe baza, pe de o parte, inspecțiilor oficiale efectuate cel puțin o dată pe săptămână în cele trei săptămâni anterioare expedierii de la locul de producție și, pe de altă parte, pe baza procedurilor de supraveghere aplicate pe toată perioada mai sus menționată. Ultima inspecție săptămânală trebuie efectuată chiar înainte de expedierea mai sus menționată.

                              IRL, P (Alentejo, Açores, Beira Interior, Beira Litoral, Entre Douro e Minho, Madeira, Ribatejo e Oeste și Trás-os-Montes), FI, S, UK.

                                          24.2.

                                          Willd., destinate plantării, altele decât:

                                                      —

                                                      semințele,

                                                      —

                                                      plantele în cazul cărora trebuie dovedit prin ambalaj, stadiul de dezvoltare al florii (sau al bracteei) sau orice alt mijloc, că sunt destinate vânzării consumatorilor finali care nu produc plante în scop profesional,

                                                      —

                                                      plantele menționate la punctul 24.1

                              Fără a aduce atingere cerințelor aplicabile plantelor menționate la punctul 45.1 din partea A capitolul I din anexa IV, constatarea oficială că:

                                          (a)

                                          plantele sunt originare dintr-o zonă cunoscută ca fiind neatinsă de Bemisia tabaci Genn. (populații europene)
                                          sau

                                          (b)

                                          nu a fost observat nici un semn al prezenței Bemisia tabaci Genn. (populații europene) la aceste plante, la locul de producție, în timpul inspecțiilor oficiale efectuate cel puțin o dată la trei săptămâni în timpul celor nouă săptămâni anterioare comercializării
                                          sau

                                          (c)

                                          plantele au fost supuse unui tratament adecvat care asigură absența Bemisia tabaci Genn. (populații europene) atunci când au fost deținute sau produse într-un loc de producție în care a fost detectată specia Bemisia tabaci Genn. (populații europene), acest loc de producție fiind declarat, după punerea în aplicare a procedurilor adecvate menite să eradicheze Bemisia tabaci Genn. (populații europene), neatins de Bemisia tabaci Genn. (populații europene) pe baza, pe de o parte, inspecțiilor oficiale efectuate cel puțin o dată pe săptămână în cele trei săptămâni anterioare expedierii de la locul de producție și, pe de altă parte, pe baza procedurilor de supraveghere aplicate pe toată perioada mai sus menționată. Ultima inspecție săptămânală trebuie efectuată chiar înainte de expedierea mai sus menționată
                                          și

                                          (d)

                                          s-a dovedit că plantele provin din butași:

                                                      (da)

                                                      originari dintr-o zonă cunoscută ca fiind neatinsă de Bemisia tabaci Genn. (populații europene)
                                                      sau

                                                      (db)

                                                      cultivați într-un loc de producție în care nu a fost observat nici un semn al prezenței Bemisia tabaci Genn. (populații europene) în timpul inspecțiilor oficiale efectuate cel puțin o dată la trei săptămâni pe toată perioada de producție a acestor plante
                                                      sau

                              IRL, P (Alentejo, Açores, Beira Interior, Beira Litoral, Entre Douro e Minho, Madeira, Ribatejo e Oeste și Trás-os-Montes), FI, S, UK.

                                          (dc)

                                          plantele au fost supuse unui tratament adecvat care să asigure absența Bemisia tabaci Genn. (populații europene) atunci când au fost deținute sau produse într-un loc de producție în care a fost detectată specia Bemisia tabaci Genn. (populații europene), acest loc de producție fiind declarat, după punerea în aplicare a procedurilor adecvate menite să eradicheze Bemisia tabaci Genn. (populații europene), neatins de Bemisia tabaci Genn. (populații europene) pe baza, pe de o parte, inspecțiilor oficiale efectuate cel puțin o dată pe săptămână în cele trei săptămâni anterioare expedierii de la locul de producție și, pe de altă parte, pe baza procedurilor de supraveghere aplicate pe toată perioada mai sus menționată. Ultima inspecție săptămânală trebuie efectuată chiar înainte de expedierea mai sus menționată.

                                          24.3.

                                          Plante din specia Begonia L., altele decât semințele, tuberculii și coarmele și plante din speciile Ficus L. și Hibiscus L., destinate plantării, cu excepția semințelor și celor în cazul cărora trebuie dovedit prin ambalaj, stadiul de dezvoltare al florii (sau al bracteei) sau orice alt mijloc, că sunt destinate vânzării consumatorilor finali care nu produc plante în scop profesional

                              Fără a aduce atingere cerințelor aplicabile plantelor menționate la punctul 45.1 din partea A capitolul I anexa IV, constatarea oficială că:

                                          (a)

                                          plantele sunt originare dintr-o zonă cunoscută ca fiind neatinsă de Bemisia tabaci Genn. (populații europene)
                                          sau

                                          (b)

                                          nu a fost observat nici un semn al prezenței Bemisia tabaci Genn. (populații europene) la aceste plante, la locul de producție, în timpul inspecțiilor oficiale efectuate cel puțin o dată la trei săptămâni în timpul celor nouă săptămâni anterioare comercializării
                                          sau

                                          (c)

                                          plantele au fost supuse unui tratament adecvat care să asigure absența Bemisia tabaci Genn. (populații europene) atunci când au fost deținute sau produse într-un loc de producție în care a fost detectată specia Bemisia tabaci Genn. (populații europene), acest loc de producție fiind declarat, după punerea în aplicare a procedurilor adecvate menite să eradicheze Bemisia tabaci Genn. (populații europene), neatins de Bemisia tabaci Genn. (populații europene) pe baza, pe de o parte, inspecțiilor oficiale efectuate cel puțin o dată pe săptămână în cele trei săptămâni anterioare expedierii de la locul de producție și, pe de altă parte, pe baza procedurilor de supraveghere aplicate pe toată perioada mai sus menționată. Ultima inspecție săptămânală trebuie efectuată chiar înainte de expedierea mai sus menționată.

                              IRL, P (Alentejo, Açores, Beira Interior, Beira Litoral, Entre Douro e Minho, Madeira, Ribatejo e Oeste și Trás-os-Montes), FI, S, UK.”

                  20.

                  La anexa IV partea B, punctul 25.1 se elimină.

                  21.

                  La anexa IV partea B, punctul 25.2 se înlocuiește cu următorul text:

                                          „25.

                                          Plante din specia Beta vulgaris L., destinate prelucrării industriale

                              Constatarea oficială că:

                                          (a)

                                          plantele sunt transportate în așa fel încât să se evite orice risc de răspândire a BNYVV și sunt destinate livrării către instalații dotate cu un sistem autorizat de eliminare a deșeurilor care garantează absența riscului răspândirii virusului mai sus menționat
                                          sau

                                          (b)

                                          plantele au fost produse într-o zonă în care nu este cunoscută prezența BNYVV.

                              DK, F (Bretania), IRL, P (Açores), FI, S, UK (Irlanda de Nord).”

                  22.

                  La anexa IV partea B, punctul 26 se înlocuiește cu următorul text:

                                          „26.

                                          Pământ și deșeuri nesterilizate care provin din utilizarea sfeclei de zahăr din specia Beta vulgaris L.

                              Constatarea oficială că pământul și deșeurile:

                                          (a)

                                          au fost tratate, pentru eliminarea oricărei contaminări cu virusul îngălbenirii și piticirii sfeclei de zahăr (BNYVV)
                                          sau

                                          (b)

                                          sunt destinate transportului către o instalație autorizată de eliminare a deșeurilor, cu scopul de a fi distruse
                                          sau

                                          (c)

                                          provin de la plante din specia Beta vulgaris produse într-o zonă în care nu este cunoscută prezența virusului îngălbenirii și piticirii sfeclei de zahăr.

                              DK, F (Bretania), IRL, P (Açores), FI, S, UK (Irlanda de Nord).”

                  23.

                  La anexa IV partea B punctul 30, textul din coloana din mijloc se înlocuiește cu următorul text:

                              „(a)

                              mașinile trebuie curățate de pământ și deșeuri vegetale atunci când sunt introduse la locurile de producție a sfeclei de zahăr
                              sau

                              (b)

                              mașinile trebuie să provină dintr-o zonă în care nu este cunoscută prezența virusului îngălbenirii și piticirii sfeclei de zahăr.”

                  24.

                  La anexa V partea A capitolul I punctul 2.1, se adaugă următorul text:
                  „și alte plante din speciile erbacee, cu excepția celor din familia Gramineae, destinate plantării, altele decât bulbii, coarmele, rizomii, semințele și tuberculii.”

                  25.

                  La anexa V partea A capitolul II, punctul 1.6 se înlocuiește cu următorul text:

                              „1.6.

                              Plante din specia Beta vulgaris L., destinate prelucrării industriale.”

                  26.

                  La anexa V partea A capitolul II, punctul 1.7 se înlocuiește cu următorul text:

                              „1.7.

                              Pământ și deșeuri nesterilizate care provin din utilizarea sfeclei de zahăr (Beta vulgaris L.).”

                  27.

                  La anexa V partea A capitolul II, punctul 2.1 se înlocuiește cu următorul text:

                              „2.1.

                              Plante din specia Begonia L., destinate plantării, altele decât coarmele, semințele, tuberculii și plante din speciile Euphorbia pulcherima Willd., Ficus L. și Hibiscus L., destinate plantării, cu excepția semințelor.”

                  28.

                  La anexa V partea B capitolul I, punctul 2 se înlocuiește cu următorul text:

                              „—

                                 Castanea Mill., Dendranthema (DC) Des. Moul., Dianthus L., Gypsophila L., Pelargonium l'Herit. ex Ait, Phoenix spp., Populus L., Quercus L., Solidago L. și flori tăiate din specia Orchidaceae,

                              —

                              conifere (Coniferales);

                              —

                                 Acer saccharum Marsh., originar din țările Americii de Nord;

                              —

                                 Prunus L., originar din țări din afara Europei;

                              —

                              flori tăiate din speciile Aster spp., Eryngium L., Hypericum L., Lisianthus L., Rosa L. și Trachelium L., originare din țări din afara Europei,

                              —

                              legume cu frunze din speciile Apium graveolens L. și Ocimum L.”.

                  29.

                  La anexa V partea B capitolul I punctul 3 prima liniuță, se adaugă următorul text:„Momordica L. și Solanum melongena L.”

                  30.

                  La anexa V partea B capitolul I, punctul 7 litera (b) se modifică după cum urmează:
                  „Pământ și mediu de cultură atașat sau asociat plantelor, constituite integral sau parțial din materiile menționate la litera (a) sau constituite parțial din orice materie anorganică solidă, destinate întreținerii vitalității plantelor originare din:

                              —

                              Cipru, Malta, Turcia;

                              —

                              Belarus, Estonia, Georgia, Letonia, Lituania, Moldova, Rusia, Ucraina,

                              —

                              țări din afara Europei, cu excepția următoarelor țări: Algeria, Egipt, Israel, Libia, Maroc, Tunisia.”

                  31.

                  La anexa V partea B secțiunea II punctul 1, textul se înlocuiește cu următorul text:

                              „1.

                              Plante din specia Beta vulgaris L., destinate prelucrării industriale.”

                  32.

                  La anexa V partea B secțiunea II punctul 2, textul se înlocuiește cu următorul text:

                              „2.

                              Pământ și deșeuri nesterilizate care provin din utilizarea sfeclei de zahăr (Beta vulgaris L.)”.


title: Directiva 2010/87/UE a Comisiei din 3 decembrie 2010 de modificare a Directivei 91/414/CEE a Consiliului în vederea includerii fenbuconazolului ca substanță activă și de modificare a Deciziei 2008/934/CE  Text cu relevanță pentru SEE

text:
               4.12.2010

               RO

               Jurnalul Oficial al Uniunii Europene

               L 318/32

         DIRECTIVA 2010/87/UE A COMISIEI
   din 3 decembrie 2010
   de modificare a Directivei 91/414/CEE a Consiliului în vederea includerii fenbuconazolului ca substanță activă și de modificare a Deciziei 2008/934/CE
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               Regulamentele (CE) nr. 451/2000 (2) și 1490/2002 (3) ale Comisiei stabilesc normele detaliate de punere în aplicare a fazei a treia din programul de lucru menționat la articolul 8 alineatul (2) din Directiva 91/414/CEE, precum și o listă de substanțe active care trebuie evaluate în vederea eventualei lor includeri în anexa I la Directiva 91/414/CEE. Această listă include fenbuconazolul.

               (2)

               În conformitate cu articolul 11e din Regulamentul (CE) nr. 1490/2002, solicitantul și-a retras sprijinul privind includerea substanței active respective în anexa I la Directiva 91/414/CEE în termen de două luni de la primirea proiectului de raport de evaluare. În consecință, Decizia 2008/934/CE a Comisiei din 5 decembrie 2008 privind neincluderea anumitor substanțe active în anexa I la Directiva 91/414/CEE a Consiliului, precum și retragerea autorizațiilor pentru produsele de protecție a plantelor care conțin aceste substanțe (4) a fost adoptată privind neincluderea fenbuconazolului.

               (3)

               În conformitate cu articolul 6 alineatul (2) din Directiva 91/414/CEE, notificatorul inițial (denumit în continuare „solicitantul”) a prezentat o nouă cerere solicitând aplicarea procedurii accelerate prevăzute la articolele 14-19 din Regulamentul (CE) nr. 33/2008 al Comisiei din 17 ianuarie 2008 de stabilire a normelor de aplicare a Directivei 91/414/CEE a Consiliului în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I la aceasta (5).

               (4)

               Cererea a fost prezentată Regatului Unit, desemnat stat membru raportor prin Regulamentul (CE) nr. 451/2000. Perioada de timp pentru procedura accelerată a fost respectată. Specificarea substanței active și utilizările indicate sunt identice cu cele care au făcut obiectul Deciziei 2008/934/CE. Cererea respectivă este conformă, de asemenea, cu celelalte cerințe de fond și de procedură de la articolul 15 din Regulamentul (CE) nr. 33/2008.

               (5)

               Regatul Unit a evaluat datele suplimentare prezentate de solicitant și a pregătit un raport suplimentar. Raportul respectiv a fost comunicat Autorității Europene pentru Siguranța Alimentară (denumită în continuare „autoritatea”) și Comisiei, la data de 20 iulie 2009. Autoritatea a comunicat raportul suplimentar celorlalte state membre și solicitantului pentru observații, pe care le-a transmis Comisiei. În conformitate cu articolul 20 alineatul (1) din Regulamentul (CE) nr. 33/2008 și la solicitarea Comisiei, autoritatea a prezentat Comisiei, la data de 18 martie 2010, concluziile la care a ajuns cu privire la fenbuconazol (6). Proiectul de raport de evaluare, raportul suplimentar și concluzia autorității au fost reexaminate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la data de 28 octombrie 2010 sub forma raportului de reexaminare al Comisiei privind fenbuconazolul.

               (6)

               Diferitele examinări efectuate au arătat că produsele de protecție a plantelor care conțin fenbuconazol pot îndeplini, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și precizate în raportul de reexaminare al Comisiei. Prin urmare, este necesar să se includă fenbuconazolul în anexa I, pentru a garanta că, în toate statele membre, autorizațiile pentru produsele de protecție a plantelor care conțin această substanță activă pot fi acordate în conformitate cu dispozițiile directivei respective.

               (7)

               Fără a aduce atingere acestei concluzii, este necesar să se obțină informații suplimentare privind anumite aspecte specifice. Articolul 6 alineatul (1) din Directiva 91/414/CEE prevede că includerea unei substanțe în anexa I poate fi supusă anumitor condiții. Prin urmare, este necesar să se solicite prezentarea de către solicitant de date de confirmare cu privire la reziduurile de derivați metabolici ai triazolului în culturile primare, culturile în sistem de rotație și produsele de origine animală. Pentru a realiza în continuare o evaluare mai detaliată a proprietăților care pot provoca tulburări ale sistemului endocrin, este necesar să se solicite ca fenbuconazolul să facă obiectul unor teste suplimentare imediat ce vor exista orientări OCDE pentru testele privind tulburările sistemului endocrin sau orientări convenite la nivel comunitar în materie de teste.

               (8)

               Înainte de includerea unei substanțe active în anexa I ar trebui acordat un termen rezonabil pentru a permite statelor membre și părților interesate să se pregătească pentru îndeplinirea noilor cerințe care decurg din această includere.

               (9)

               Fără a aduce atingere obligațiilor prevăzute în Directiva 91/414/CEE ca urmare a includerii unei substanțe active în anexa I, statele membre ar trebui să dispună de un termen de șase luni de la includere pentru a reexamina autorizațiile existente pentru produsele de protecție a plantelor care conțin fenbuconazol, în scopul de a garanta respectarea dispozițiilor Directivei 91/414/CEE, în special articolul 13, precum și a condițiilor relevante prevăzute în anexa I. După caz, statele membre ar trebui să modifice, să înlocuiască sau să retragă autorizațiile existente, în conformitate cu dispozițiile Directivei 91/414/CEE. Prin derogare de la termenul menționat anterior, ar trebui să fie acordat un termen mai lung pentru prezentarea și evaluarea dosarului complet, prevăzut la anexa III, al fiecărui produs de protecție a plantelor pentru fiecare utilizare preconizată, în conformitate cu principiile uniforme menționate în Directiva 91/414/CEE.

               (10)

               Experiența dobândită din includerile precedente în anexa I la Directiva 91/414/CEE ale substanțelor active evaluate în cadrul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (7) a arătat că pot interveni dificultăți în interpretarea obligațiilor titularilor de autorizații existente în ceea ce privește accesul la informații. Prin urmare, pentru a se evita noi dificultăți, este necesară clarificarea obligațiilor statelor membre, în special a obligației de a verifica dacă titularul unei autorizații demonstrează că are acces la un dosar care respectă cerințele din anexa II la directiva respectivă. Această clarificare nu impune însă obligații noi statelor membre sau titularilor de autorizații în raport cu directivele de modificare a anexei I adoptate până în prezent.

               (11)

               Prin urmare, Directiva 91/414/CEE ar trebui modificată în consecință.

               (12)

               Decizia 2008/934/CE a Comisiei din 5 decembrie 2008 privind neincluderea anumitor substanțe active în anexa I la Directiva 91/414/CEE a Consiliului, precum și retragerea autorizațiilor pentru produsele de protecție a plantelor care conțin aceste substanțe prevede neincluderea fenbuconazolului și retragerea autorizațiilor pentru produsele de protecție a plantelor care conțin substanța respectivă până la 31 decembrie 2011. Este necesar să se elimine rândul referitor la fenbuconazol din anexa la decizia respectivă.

               (13)

               Prin urmare, Decizia 2008/934/CE ar trebui modificată în consecință.

               (14)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Rândul referitor la fenbuconazol din anexa la Decizia 2008/934/CE se elimină.
   Articolul 3
   Statele membre adoptă și publică, până la 31 octombrie 2011 cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Statele membre aplică aceste acte începând cu 1 noiembrie 2011.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 4
   1.   Atunci când este necesar, statele membre modifică sau retrag, în conformitate cu Directiva 91/414/CEE, autorizațiile existente pentru produsele de protecție a plantelor care conțin fenbuconazol ca substanță activă până la 1 noiembrie 2011.
   Până la această dată, statele membre verifică, în special, dacă se respectă condițiile referitoare la fenbuconazol din anexa I la directiva respectivă, cu excepția celor din partea B a rubricii corespunzătoare acestei substanțe active, precum și dacă titularul autorizației deține un dosar sau are acces la un dosar care îndeplinește cerințele din anexa II la directiva respectivă, în conformitate cu condițiile prevăzute la articolul 13 din aceasta.
   2.   Prin derogare de la alineatul (1), pentru fiecare produs de protecție a plantelor autorizat care conține fenbuconazol fie ca substanță activă unică, fie ca una dintre substanțele active cuprinse în anexa I la Directiva 91/414/CEE până la 30 aprilie 2011 cel târziu, statele membre reevaluează produsul în conformitate cu principiile uniforme prevăzute în anexa VI la Directiva 91/414/CEE, pe baza unui dosar care îndeplinește cerințele din anexa III la respectiva directivă și luând în considerare partea B a rubricii din anexa I la respectiva directivă cu privire la fenbuconazol. Pe baza respectivei evaluări, statele membre determină dacă produsul îndeplinește condițiile stabilite la articolul 4 alineatul (1) literele (b), (c), (d) și (e) din Directiva 91/414/CEE.
   În urma acelei determinări, statele membre:

               (a)

               modifică sau retrag autorizația în cazul unui produs care conține fenbuconazol ca substanță activă unică, atunci când este necesar, până la 30 aprilie 2015 cel târziu; sau

               (b)

               în cazul unui produs care conține fenbuconazol ca una dintr-o serie de substanțe active, modifică sau retrag, atunci când este necesar, autorizația până la 30 aprilie 2015 sau până la data stabilită pentru o astfel de modificare sau de retragere în directiva sau directivele respective care au adăugat substanța sau substanțele relevante în anexa I la Directiva 91/414/CEE, dacă aceasta din urmă este ulterioară celei dintâi.

         Articolul 5
   Prezenta directivă intră în vigoare la 1 mai 2011.
   Articolul 6
   Prezenta directivă se adresează statelor membre.

      Adoptată la Bruxelles, 3 decembrie 2010.

            Pentru Comisie

            Președintele

         José Manuel BARROSO

      (1)  JO L 230, 19.8.1991, p. 1.

      (2)  JO L 55, 29.2.2000, p. 25.

      (3)  JO L 224, 21.8.2002, p. 23.

      (4)  JO L 333, 11.12.2008, p. 11.

      (5)  JO L 15, 18.1.2008, p. 5.

      (6)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance fenbuconazole (Concluzia reexaminării inter pares a riscului utilizării ca pesticid a substanței active fenbuconazol). EFSA Journal 2010; 8(4):1558. [67pp].doi:10.2903/j.efsa.2010.1558. Disponibil online la adresa www.efsa.europa.eu

      (7)  JO L 366, 15.12.1992, p. 10.

      ANEXĂ
      Rubrica următoare se adaugă la sfârșitul tabelului din anexa I la Directiva 91/414/CEE:

                     Nr.

                     Denumire comună, numere de identificare

                     Denumire IUPAC

                     Puritate (1)

                     Intrare în vigoare

                     Expirarea includerii

                     Dispoziții specifice

                     „320

                     Fenbuconazol
                     Nr. CAS: 114369-43-6
                     Nr. CIPAC: 694

                     (R,S) 4-(4-clorofenil)-2-fenil-2-(1H-1,2,4-triazol-1-ilmetil)butironitril

                     ≥ 965 g/kg

                     1 mai 2011

                     30 aprilie 2021

                     PARTEA A
                     Se pot autoriza numai utilizările ca fungicid.
                     PARTEA B
                     Pentru punerea în aplicare a principiilor uniforme prevăzute în anexa VI, se ține seama de concluziile raportului de reexaminare privind fenbuconazolul, în special apendicele I și II, în versiunea definitivă elaborată de Comitetul permanent pentru lanțul alimentar și sănătatea animală din 28 octombrie 2010.
                     În această evaluare generală, statele membre țin cont în special de:

                                 —

                                 siguranța operatorilor și de asigurarea faptului că, în condițiile de utilizare, este prevăzută, atunci când este necesar, folosirea unor echipamente adecvate de protecție individuală;

                                 —

                                 expunerea prin alimentație a consumatorilor la reziduurile de derivați metabolici ai triazolului;

                                 —

                                 riscul pentru organismele acvatice și mamifere.

                           Condițiile de utilizare includ măsuri de diminuare a riscului, atunci când este necesar.
                     Statele membre în cauză solicită prezentarea de date de confirmare cu privire la reziduurile de derivați metabolici ai triazolului în culturile primare, culturile în sistem de rotație și produsele de origine animală.
                     Statele membre se asigură că solicitantul furnizează aceste studii Comisiei până la 30 aprilie 2013.
                     Statele membre în cauză se asigură că solicitantul prezintă Comisiei informații suplimentare privind proprietățile substanței fenbuconazol care pot provoca tulburări ale sistemului endocrin, într-un interval de doi ani de la adoptarea orientărilor OCDE pentru testele privind tulburările sistemului endocrin sau a orientărilor convenite la nivel comunitar în materie de teste.”

         (1)  Detalii suplimentare privind identitatea și specificațiile substanței active se găsesc în raportul de reexaminare.